Teises voorus tuleb kindlaks teha, millised kandidaatide nimekirjad said 5 protsenti riigis antud häältest. Selleks liidetakse igale kandideerinud nimekirjale antud hääled kokku kõigis neis valimisringkondades, kus olid  antud nimekirja kandidaadid üles seatud. Seejärel kandidaadid reastatakse. Aluseks võetakse nimekirjades saadud häälte arv. Hääled liidetakse ning arvutatakse välja, mitu korda ületab iga nimekirja häälte koguarv valimisringkonnas lihtkvoodi. Nimekiri saab ringkonnas niimitu mandaati, kui mitme võrra ületab nimekirjale antud häälte arv lihtkvoodi. Kui näiteks lihtkvoot ringkonnas on sada häält ja ühele nimekirjale anti 300 häält, saab nimekiri kolm mandaati. Valituks osutuvad nimekirjas eespool olevad  kandidaadid, kellele antud häälte arv on vähemalt 10 protsenti lihtkvoodist.